वेस कीलर, 49,
चार दिन पहले इसके दाएँ हाथ में एक कैक्टस चुभ गया था।
तापमान 102.5।
घाव गंभीर रूप से संक्रमित है।
यह माउंट तेहर में कैंपिंग यात्रा पर था।
हम इसे वहाँ ऊपर नहीं छोड़ सकते थे। रक्तचाप 85 ओवर 51 है। टैकिकार्डिक।
-तेज़, उखड़ी हुई साँसें। -सेप्सिक के लक्षण हैं।
आप लोगों को इसकी बाँह काटनी पड़ेगी?
मुझे कुछ नहीं होगा!
हमें घाव से खराब ऊतकों को तुरंत हटाना होगा।
शॉन, मैं तुम्हें हर जगह ढूंढ रहा था।
ए, मेरे साथ चलकर नाश्ता करोगे?
-पैनकेक खाओगे? -नहीं, मुझे भूख नहीं है।
ठीक है… आज रात को डिनर पर आओगे?
डेबी लज़ान्या बना रही है क्या?
-वह बना सकती है। -नहीं, मुझे नहीं आना।
ठीक है, शॉन, क्या हम रुक कर
एक मिनट बात कर सकते हैं?
तुम मेरे मैसेज का जवाब क्यों नहीं दे रहे हो?
क्या तुम नाराज़ हो?
-क्या तुम लीया की वजह से दुखी हो? -हाँ।
मैं बहुत दुखी हूँ।
पर सब ठीक हो जाएगा।
-हाँ। बिल्कुल ठीक हो जाएगा। -मैं तब भी लीया के साथ ही रहूँगा।
रुको। क्या?
उसने कहा उसे मुझसे प्यार है।
उसने फिर भी तुम्हें 100 कारण दिए हैं
-कि वह तुम्हारे साथ नहीं रह सकती, शॉन। -हाँ। उसने मुझे
एकदम सटीक कारण बताए हैं कि हम क्यों साथ नहीं रह सकते,
पर मैंने बाकी चुनौतियों से पार पाया है
ताकि मैं एक अच्छा डॉक्टर, एक अच्छा दोस्त बन सकूँ।
यह…. यह चुनौतियों से निपटने के बारे में नहीं है,
यह तुम्हारे बारे में नहीं है। यह लीया के बारे में है।
मैं बिना गिरे दो कदम नहीं चल सकती।
संतुलन की समस्या है या कमज़ोरी?
सब कुछ। थकान, चक्कर आना,
गशी आना, सिरदर्द होना, कभी-कभी मितली आना।
-और जब… -पाँच साल पहले,
मेरी बेटी के जन्म के बाद।
और दिन के समय या महीने के समय के आधार पर कोई स्पष्ट उतार-चढ़ाव नहीं है।
तापमान 98.2। रक्तचाप 111 ओवर 78।
जब मैं खड़ी होती हूँ तो 80 ओवर 50 तक गिर जाएगा।
मैं पीती नहीं, धूम्रपान नहीं करती, और न ही ड्रग्स लेती हूँ।
मैं पिछले दस साल से देश के बाहर नहीं गई हूँ।
और हमारे परिवार में कभी किसी को ऐसी परेशानी नहीं हुई।
आपने पहले भी ये सारे सवाल सुने हैं।
सत्रह बार।
अट्ठारह, अगर सिएटल के प्राकृतिक चिकित्सक को भी गिन लें,
जिसे मैं नहीं गिनती।
कोई भी आज तक मुझे इसका कारण नहीं बता पाया है।
हमें इकेजी और तनाव परीक्षण करना होगा,
आपकी छाती, पेट और श्रोणि का सीटी करना होगा।
मैं आपका थोड़ा समय बचा देती हूँ। पाँच साल के सारे परीक्षण,
नतीजे, स्कैन, रिपोर्ट।
मेरा पूरा चिकित्सा इतिहास।
मज़ेदार।
लाउंज में सेटअप लगाओ, और मुझे इन सबकी
-एक-एक कॉपी… -क्लेयर।
डैश। हे भगवान।
-तुम यहाँ क्या कर रहे हो? -तुमने अपना नंबर बदल दिया।
हाँ। लंबी कहानी है।
डैश, तुम्हें डॉ. मेलेंडेज़, डॉ. मर्फ़ी याद हैं।
हाँ, बिल्कुल। आप लोगों ने मेरी पत्नी को छह और महीने जीने लायक बनाया था।
हमने अपनी बिल्लियों के नाम आपके नाम पर रखने की सोची थी।
वह बेवकूफ़ी भरा होता।
बिल्लियों को अपने नाम याद रहते हैं।
आपके लिए दुख है। काश हम कुछ और कर पाते।
मैं आप दोनों को बातें करने देता हूँ।
-हैलो। -हैलो।
मुझे लगता है संक्रमण तेज़ी से फैल गया
क्योंकि आपके गुर्दे और लिवर पहले से ख़राब हैं।
हमें आपको लंबे समय तक आईवी एंटीबायोटिक दवा देनी होंगी।
ए, तुम लोगों ने यह सुना, दोस्तो?
हेप सी और हेरोइन उतनी मज़ेदार नहीं होती जितनी लगती हैं।
हालांकि कुछ समय के लिए एक दूसरी से बेहतर होती है।
उन लोगों को और कहीं नहीं जाना?
शायद नहीं।
उनमें से ज़्यादातर ने अपने माँ-बाप को कई सालों से
नहीं देखा, तो वे मेरे साथ हैं।
खतरे में पड़े युवाओं के लिए बचे रहने का कार्यक्रम।
हमें "छिपी क्षमता वाले युवा वयस्क" बेहतर लगता है।
मुझे इन लड़कों को ज़िम्मेदारी…
और सही फ़ैसले लेना सिखाना था।
मैंने बढ़िया उदाहरण दिया।
एक नई आवाज़ दे रही है।
रक्तचाप घट रहा है। वेस, हमें आपके दिल की जाँच करनी होगी।
वेस, संक्रमण बढ़ गया है। इससे आपकी महाधमनी वाल्व क्षतिग्रस्त हो गई है।
आपको तुरंत सर्जरी की ज़रूरत है।
गोटफ्राइड, एलिस
लक्षण :
यह नहीं : शायद यह :
वास्कुलाइटिस हो सकता है क्या?
या डायसोटोनोमिया?
दोनों ही कमज़ोरी और थकान का कारण होती हैं।
उसकी अस्थायी धमनी बायोप्सी नकारात्मक थी। तो वास्कुलाइटिस नहीं है।
और शायद मैंने इसमें डिसऑटोनोमिया के बारे में कुछ देखा था।
डिसऑटोनोमिया के 15 अलग-अलग कारण हो सकते हैं।
सात उसे नहीं हो सकते। बाकी सारे एलिस के लक्षणों के
अनुसार नहीं हैं।
या उससे संबंधित परीक्षण नतीजे उपलब्ध नहीं हैं।
इतने दिनों तक दोस्त होने के बाद
आपने डॉ. लिम को आपसे प्यार करने के लिए कैसे मनाया?
मुझे लगता है यह आपके लिए है।
मुझे नहीं लगता आप किसी को भी खुद से प्यार करने के लिए मना सकते हैं, शॉन।
समय के साथ अपने आप ऐसा हो जाता है।
यह सच नहीं है।
सब आपसे बिना प्यार किए ही शुरुआत करते हैं,
फिर आप वह कहते या करते हैं जिससे वे आपके प्यार में पड़ जाते हैं।
या नहीं पड़ते। रोमांस की यही तो बात है।
पर रोमांस मुश्किल होता है
अगर आप उस इंसान के पहले से ही दोस्त हैं।
आप अपने कम आकर्षक व्यक्तित्व को नहीं छिपा सकते।
इससे फ़ायदा भी हो सकता है।
आपको पहले ही पता होता है उन्हें किस बात पर गुस्सा आता है।
सही कहा।
शॉन…
क्या कार्ली ने तुमसे कहा कि वह बस दोस्त बनी रहना चाहती है?
या तुम किसी और की बात कर रहे हो?
ए, बाधा पहुँचाने के लिए माफ़ करना। मैं अपने डैड को ढूंढ रहा हूँ।
-मैं यहाँ… -ठीक है।
डॉ. पार्क यहाँ नहीं हैं और हम कुछ महत्वपूर्ण बात कर रहे हैं।
हाँ। माफ़ करना।
केलन, तुम्हारे डैड सर्जरी कर रहे हैं। कुछ घंटे लग सकते हैं।
शुक्रिया।
शॉन।
तुमने थोड़ी कठोरता से बात की।
हम तुम्हारे प्यार की बात कर रहे हैं।
मेरे प्यार की बात करना महत्वपूर्ण है।
इससे मेरा दिमाग सही रहता है जिससे मैं चिकित्सा पर ध्यान लगा सकूँ।
इंट्राक्रानियल हाइपोटेंशन।
यह एलिस के सिरदर्द और चक्कर आने के हिसाब से ही है
जब वह सीधी खड़ी होती है।
और उसकी रीढ़ की हड्डी में तरल पदार्थ
बच्चा होने के समय हुए तेज़ इंट्राक्रानियल हाइपोटेंशन के कारण हो सकते हैं।
यह पता करने के लिए कि मैं सही हूँ, हमें एलिस की रीढ़ की हड्डी में नली डालनी होगी,
उसके अंदर तरल पदार्थ पहुँचाने होंगे, और देखना होगा कि फ़ायदा होता है या नहीं।
पर अगर तुम गलत हुए, तो उसे बहुत तेज़ सिरदर्द,
खतरनाक मस्तिष्क दबाव, और अस्थायी रूप से दिखना बंद हो जाएगा…
वह अपनी सहमति देगी। यह सही निदान है,
और मरीज़ जवाब पाने के लिए उत्सुक है।
क्या तुम अकेले यह प्रक्रिया कर सकती हो?
नली डालने के लिए केवल एक डॉक्टर की ज़रूरत है,
और मुझे एक संवेदनशील मामले को निपटाना है।
बिल्कुल।
क्या तुम ठीक हो? तुम ठीक लग रहे हो।
मैं ठीक हूँ।
तुम्हारे मैसेज में लिखा था कि बहुत ज़रूरी है।
मेरे मैसेज में लिखा था कि यह समय पर करना होगा।
मुझे लंच ब्रेक खत्म होने से पहले वापस काम पर जाना होगा।
मैं भी काम पर ही थी, शॉन।
मुझे पता है कि हमने चीज़ों को अजीब जगह पर छोड़ दिया था,
पर यह सही समय नहीं है।
पींटो बीन्स टमाटर के पास रखी हैं।
यह वर्ण के हिसाब से सही नहीं है।
कटा हुआ टमाटर - पिंटो बीन्स
और भी है।
टॉयलेट पेपर गलत दिशा में है।
जिस तरह तुम्हें पसंद है।
जब हम रूममेट थे तब तुम गुस्सा हो जाती थी
क्योंकि कभी-कभी मैं काम करने के तुम्हारे तरीकों को पसंद नहीं करता था…
पर मैं उन चीज़ों को मानना सीख सकता हूँ जिन्हें लेकर मैं सहज नहीं हूँ।
इससे मुझे कोई परेशानी नहीं हो रही है।
मैं तुम्हारे बेतरतीब तरीकों से
और तुम्हारी ज़रूरतों से
-और तुम्हारे स्वार्थीपन से निपट सकता हूँ। -बस करो।
तुमने यह साबित करने के लिए
कि तुम मेरी ज़रूरतों के हिसाब से लचीले और चौकस हो,
मुझे बिना पहले से बताए काम से बुलाया,
मुझे शहर के दूसरे किनारे से यहाँ आना पड़ा
ताकि तुम मुझे दिखा सको कि तुमने बिना वर्ण के अपनी बीन्स को रखा है।
तुम्हें नहीं लगता यह थोड़ा अजीब है?
सही कह रही हो।
मुझे शाम तक इंतज़ार करना चाहिए था…
जब तुम्हारा काम खत्म हो जाता। हम इस बारे में बाद में बात कर सकते हैं।
मुझे वापस अस्पताल जाना है।
वलय के पास नेक्रोटिक ऊतक को काट रहा हूँ।
डॉ. रेज़्निक, पेरिकार्डियम के पैच को छोटा करो।
संक्रमण के कारण नासूर बन गया है। हमें उसे हटाना होगा।
वलय के घाव की पेरिकार्डियल पैच से मरम्मत करो।
इसके दिल को हमेशा के लिए क्षति पहुँचेगी।
इस आदमी ने आईवी ड्रग्स, हेप सी, मुश्किल समय से पार पा लिया,
और खुद को खोजने की एक यात्रा पर
इसे कैक्टस के एक काँटे ने खत्म कर दिया।
-कैसी विडंबना है। -उम्मीद के मुताबिक।
इसने खतरनाक लक्षणों को नज़रअंदाज़ किया
क्योंकि यह उन लड़कों के सामने सख्त इंसान बन रहा था।
वह उन लोगों को अपनी गलतियों से बचा रहा था।
-बेहतरीन। -बेकार की समय की बर्बादी।
सारी उम्र के पाप को आप कुछ हफ़्ते जंगल में बिताकर नहीं मिटा सकते।
वे बच्चे अभी भी यहीं हैं, है न?
नासूर को टाँकों से सिलकर बंद कर दो।
पार्क, मेरे साथ आओ।
-अभी? -जाओ। हम देख लेंगे।
सुरक्षाकर्मी इसे हमारे बीच रखने को राज़ी हो गए हैं।
पुलिस को बुलाने की ज़रूरत नहीं है।
सब शांत हो जाओ।
हम कहीं कूड़े के पास ड्रग्स नहीं बना रहे थे।
तुम जानते हो कि कितने लोग वेपिंग पॉट से मरते हैं?
तुम क्या सोच रहे थे?
तुम दोनों बात कर लो। तुम, मेरे साथ आओ।
तुम दमे के मरीज़ हो, केलन। मुझे पता है तुम इतने बेवकूफ़ नहीं हो।
हृदय गति 148 है। सिस्टोलिक 200 से ज़्यादा है।
मैंने नली एक घंटे पहले हटा दी थी।
मैं गलत था। मेरे आइडिया ने चीज़ों को और बिगाड़ दिया।
हमें लंबर पंचर करना होगा ताकि अतिरिक्त दबाव कम हो सके।
इसने इसे उस तरह से बुरा नहीं बनाया जिस तरह से बनाना चाहिए था।
इसे सिरदर्द होना चाहिए था या मस्तिष्क हर्नियेशन होना चाहिए था।
हृदय गति कम होनी चाहिए थी।
किसी वजह से इसका दिल बहुत ज़्यादा, बहुत तेज़ी से धड़क रहा है।
-मुझसे कुछ छूट गया। -शॉन, तुम्हें अभी इसे
लाबेटालोल के दस मिलीग्राम देने होंगे
वरना यह मर जाएगी।
-मुझसे कुछ छूट गया। -शॉन!
माँ?
एलिस?
संक्रमण की वजह से बहुत ज़्यादा ऊतक खराब हो गए हैं,
पर दवाई और थोड़ा खान-पान बदलकर
इसे संभाल सकते हैं।
तो, अब हॉट चीटोस नहीं खा सकता?
उस चीज़ को तो किसी भी स्वाभिमानी इंसान को नहीं खाना चाहिए।
आपको लंबे समय तक हृदय रोग विशेषज्ञ से मिलना होगा,
बीटा-ब्लॉकर्स, एसीई अवरोधक लेने होंगे…
तुमने क्या किया?
मिस्टर रीड अस्पताल में टीएचसी पी रहे थे।
मैं आज़ाद हूँ, तो मैं एक वयस्क हूँ।
तुम बस आज़ाद हो
क्योंकि तुम्हारे माता-पिता ने तुमसे भी बुरे काम किए हैं।
मुझे बताने के लिए शुक्रिया।
इसके इस बर्ताव के कुछ परिणाम होंगे,
जो माफ़ी माँगने से शुरू होते हैं।
और ज़्यादा चालाक बनने की भी कोशिश मत करना।
मिस्टर कीलर, आपका हाथ सूजा हुआ है।
मुझे आपका पैर देखना होगा।
सौ मिलीलीटर से कम।
-इनके पेशाब में क्या दिक्कत है? -मैक्स।
क्या चल रहा है?
हमें कुछ और परीक्षण करने होंगे।
हम लंबर पंचर करके ज़्यादा तरल पदार्थों को निकाल दिया
और उससे आपकी रीढ़ का दबाव सामान्य हो गया।
यह घर वापस कब जा सकती है?
मैं घर नहीं जा रही।
जान, इनके परीक्षण ने तुम्हारी बेटी के सामने
लगभग तुम्हारी जान ले ही ली थी।
उसे यहाँ नहीं होना चाहिए था।
ऐसा इसलिए क्योंकि तुमने मुझसे कहा था कि तुम अपनी बहन के घर जा रही हो।
हम कब से एक दूसरे से झूठ बोलने लगे, एलिस?
खुद के साथ यह करना बंद करो।
ये भी वही डायग्नोसिस बताएँगे
जो तुम्हें पहले से ही पता है।
आपने कहा कि आपके पास कोई डायग्नोसिस नहीं है।
उन्होंने इसे छह महीने पहले बताया था
कि इसे इडियोपेथिक डिसऑटोनोमिया है।
दो और डॉक्टरों ने भी यही कहा था।
आपने इसे अपने चिकित्सा रिकॉर्ड से हटा दिया?
"इडियोपेथिक" कहना डॉक्टरों का बस एक बेकार का तरीका है
यह कहने का कि उन्हें नहीं पता मेरी बीमारी क्या है या उसे कैसे ठीक करें।
तुमने उपचार के लिए समय ही नहीं दिया।
क्योंकि वे सब लेने के बाद भी, मैं सीधी बैठ तक नहीं पा रही थी।
रूबी को एक माँ चाहिए
जो उसे सिखा सके कि कार्टव्हील कैसे करते हैं…
और उसे गोद में ले सके जब उसे बुरा सपना आ रहा हो।
उसे माँ चाहिए जो उसके साथ हो।
रूबी…
उसे यह सीखने की ज़रूरत नहीं है कि कार्टव्हील कैसे करते हैं।
उसे बस तुम चाहिए, जो उसे देखे, उसका हौसला बढ़ाए।
और उसके बगल में लेट जाए जब वह डरी हुई हो।
और वह जो कुकी बनाती है उन्हें खाए और दिखाए कि वे बड़ी स्वादिष्ट हैं।
तुम बेहतरीन माँ हो।
और हमें जो ज़िंदगी मिली है वह अच्छी है।
और तुम इसे छोड़ रही हो…
लगातार कुछ और बेहतर की तलाश में।
कुछ ऐसा जो शायद है ही नहीं।
क्या आप बहुत गर्म महसूस कर रही हैं?
नहीं।
डरी हुई?
नहीं, मुझे दुख हो रहा है कि मेरे पति को लगता है
-कि कोई उम्मीद नहीं है। -आपको पसीना आ रहा है।
पसीना डर की प्रतिक्रिया है, न कि दुख की।
आपका तापमान सामान्य है।
आपको अधिवृक्क ट्यूमर हो सकता है।
-क्या यह अच्छी बात है? -हाँ।
ट्यूमरों को निकाला जा सकता है।
मैं गुस्सा नहीं हूँ।
मैं थोड़ा नाराज़ हूँ। पर मुझे जानना है कि क्या चल रहा है।
-डैड, अभी नहीं। -तुम तो ऐसे नहीं हो
कि अपने स्वास्थ्य, अपने भविष्य को लेकर इतने लापरवाह हो।
मैं नहीं…
केल, तुम्हें दमे का दौरा पड़ रहा है?
-तुम्हारा इनहेलर कहाँ है? -मैं नहीं… यह…
-यह दमा नहीं है। -तो फिर क्या है?
-मुझे बताओ तुम्हें कैसा महसूस हो रहा है। -मेरा दिल तेज़ धड़क रहा है।
तुम्हें चक्कर आ रहा है? जैसे कि दीवारें बंद हो रही हों?
मुझे लगता है तुम्हें सदमा लगा है।
गहरी साँस लो।
एक, दो, तीन।
अब बाहर।
साँस लेते हो।
बढ़िया।
क्या ऐसा बार-बार होता है?
मुझे पता है वेपिंग बेकार है, पर…
इससे यह एहसास खत्म हो जाता है।
मुझे वापस दो, कमीने!
विक्टर, मैक्स।
-बस करो। -मिस्टर कीलर।
कुछ परीक्षणों के नतीजे आए हैं जिनके बारे में हमें बात करनी है।
अकेले में।
आपको इनसे जो कहना है, आप हमसे भी कह सकते हैं।
काश यह कर सकते। तुम्हारी सलाह लेकर अच्छा लगता।
पर साफ़ है कि तुम बहुत व्यस्त हो…
पिंपल-निकालने वाली वीडियो देखने में।
दफ़ा हो जाओ।
आपके दिल को हुए नुकसान की वजह से
कुछ समय के लिए आपकी गुर्दे में खून का प्रवाह रुक गया था।
वे पहले से ही कमज़ोर थे और वे दबाव को नहीं झेल सके।
आपके गुर्दे विफल होने की कगार पर हैं।
-मुझे बहुत दुख है। -आपको प्रत्यारोपण की ज़रूरत है।
पर जब तक कोई दाता नहीं मिलता तब तक डायालेसिस से काम चल जाएगा।
मेरा अनुमान है… एक आदमी जिसका दिल गड़बड़ है
और जिसका लिवर खराब है, जिसे हेपेटाइटिस हुआ था…
वह पहले नंबर पर नहीं होगा।
आपके लिए सबसे अच्छा होगा कि आपको कोई ज़िंदा दाता मिल जाए।
शायद कोई परिवार का सदस्य।
मैं एक नशेड़ी हूँ…
जिसने चोरी की और झूठ बोला और जो फिर जेल गया।
मेरे शुभचिंतकों की सूची बहुत छोटी है।
हम आपकी मुलाकात हमारे प्रत्यारोपण समन्वयक से करवाते हैं।
वह आपकी परिवार तक पहुँचने में मदद करेगी
और उन सवालों के जवाब देगी जो उन्हें हो सकते हैं।
उन कमीनों को नौकायन पर ले जाना चाहिए था।
उसका पति गलत नहीं है, शॉन।
कभी-कभी लोगों को यह स्वीकार करना होता है
कि चीज़ें जितनी हो सकती हैं उतनी बेहतर हैं
और उस बात को मान लेना चाहिए।
और ज़्यादा की चाहत से निराशा हो सकती है और दिल टूट सकता है।
कोशिश करना छोड़कर क्या फ़ायदा…
अगर आपका दिल पहले से ही टूटा हुआ हो तो?
तुम सही थी। कोई ट्यूमर नहीं है।
तुम भी सही थे।
यह तेज़ रंग,
इसका मतलब है कि उसके मज्जा स्थान पर
रेडियोधर्मी तत्व हैं।
जो कि बढ़ा हुआ है और ज़्यादा एड्रेनालाइन उत्पन्न कर रहा है,
तो ग्रंथि खुद ही एक ट्यूमर की तरह काम कर रही है।
हमें एक और डायग्नोसिस मिला है।
शांति बहुत अच्छी बात है।
मैंने लड़कों को कहा कि वे बाहर जाकर थोड़ा घूम आएँ,
और अस्पताल के अंदर और ज़्यादा
गैर-कानूनी काम करने से बचें।
मुझे पता है वे परेशान करते हैं और शोर मचाते हैं और बार-बार बीच में आते हैं,
पर… मैं उन्हें जाने को नहीं कह सकता।
मैं कोशिश करूँ?
वास्तव में, मैं वह देखना चाहूँगा।
नहीं, वे बस डरे हुए हैं।
उन्हें लगता है कि अगर वे चले गए, तो फिर…
तो उन लोगों की सूची में एक और कड़ी जुड़ जाएगी
जिन्हें वे सही तरीके से अलविदा नहीं कह पाए।
वेस?
कोड ब्लू!
आपको इडियोपेथिक डिसऑटोनोमिया नहीं है।
आपको एक दुर्लभ बीमारी है
जिसे बाइलेटरल एडरनिल मेडुलरी हाइपरप्लेसिया है।
दुर्भाग्य से, एलिस, इस बीमारी का बस एक ही इलाज है,
और वह है कि हमें आपकी अधिवृक्क ग्रंथियाँ निकालनी होगी।
आपको पूरी ज़िंदगी स्टेरॉयड रिप्लेसमेंट थेरेपी
पर गुज़ारनी होगी।
और उसकी वजह से और कई सारे लक्षण आ सकते हैं।
कमज़ोर हड्डियाँ, उच्च रक्तचाप,
जीआई समस्याएँ, मूड बदलना, मधुमेह होने की ज़्यादा संभावना,
बहुत गंभीर तरह के संक्रमण।
मैं समझती हूँ। मुझे यही करना है।
मेडुलरी हाइपरप्लेसिया कोई गंभीर या बढ़ते रहने वाली बीमारी नहीं है।
आप अपनी वर्तमान स्थिति में ही सामान्य ज़िंदगी जी सकती हैं।
मेरी अभी की स्थिति बहुत बुरी है।
-मुझे सर्जरी करवानी है। -एलिस।
तुम इससे मर सकती हो।
मुझे तुमसे प्यार है।
मैं तुम्हारी जान खतरे में नहीं डालूँगा।
अगर तुमने यह करवाने की ज़िद की…
तो रूबी और मैं जा रहे हैं।
अगर आप इनसे प्यार करते हैं, तो आपको इनको छोड़कर नहीं जाना चाहिए।
यह इनकी गलती नहीं है कि यह बीमार हैं।
और यह बस चीज़ों को बेहतर बनाना चाहती हैं।
-यह सही नहीं है। -शॉन।
आप जिससे प्यार करते हैं उसे खोने से बुरा कुछ नहीं होता।
मुझे माफ़ करना। यह डॉ. मर्फ़ी का फ़ैसला नहीं हो सकता।
न ही मेरा हो सकता है।
हम आप दोनों को कुछ समय देते हैं।
वह सही है।
मैं तुम्हें और रूबी को नहीं खो सकती।
मैं यह नहीं करूँगी। मैं सर्जरी नहीं कराऊँगी।
वेस को बहुत घातक हृदय क्षति हुई है।
हम इस आदमी की एक समस्या सुलझाते नहीं और दूसरी आ जाती है।
वह अभी स्थिर है, पर उसका दिल मानक डायालेसिस में होने वाले
तरल पदार्थों के विस्थापन को नहीं झेल सकता।
तो जो चीज़ उसे ज़िंदा रखे हुए है वही उसे मार सकती है।
हम उसे कम प्रवाह वाले डायालेसिस पर रख सकते हैं।
उसे पूरे समय आईसीयू में रखें।
-इससे उसे थोड़ा सा समय मिल जाएगा। -बहुत थोड़ा सा।
यूएनओएस को कॉल करो। देखो क्या वे उसे सूची में ऊपर बढ़ा सकते हैं।
परिवार के सदस्यों का क्या?
वेस के दो चचेरे भाई परीक्षण कराने के लिए तैयार हो गए हैं।
-हम नतीजों का इंतज़ार कर रहे हैं। -बढ़िया।
कोई और परिवार का सदस्य ढूंढो और उसे फ़ोन लगाओ।
उनसे कहो अगर उनके साथी को अगले कुछ दिनों में गुर्दा नहीं मिला,
तो वे उसे अलविदा कहने की तैयारी कर लें।
नए जूते लेकर तुम मुझसे दूर नहीं भाग सकती।
ये रेसेपी हैं।
डैश ने दी हैं। केला की ओर से।
डैश के ज़रिए केला की ओर से। यह जटिल है।
उसने मुझसे डेट पर चलने के लिए कहा।
-तुमने क्या कहा? -कुछ नहीं।
मैं हकलाई, और फिर भाग गई।
तुम क्या कहना चाहती थी?
मुझे नहीं पता।
शॉन सही था।
एक खाली घर में वापस जाना बहुत बुरा लगता है।
मैंने… मैंने आदमियों को खुद को बेहतर महसूस कराने के लिए इस्तेमाल किया है।
ज़्यादातर को कोई फ़र्क नहीं पड़ा।
पर मुझे…
मुझे खुद पर भरोसा नहीं है कि मैं जिसकी परवाह करती हूँ उसे दर्द नहीं दूँगी।
क्लेयर, यह इतना जटिल नहीं है।
जब तुमने आज सुबह उसे देखा तो तुम चहक गई थी।
ऐसा लगता है तुम्हें उसका साथ अच्छा लगता है।
तुम्हें खुश होने का अधिकार है।
तुम्हें कैसा लग रहा है?
मैं नशे में नहीं हूँ, अगर आप वह पूछ रहे हैं तो।
ऐसा नहीं है।
पता है, उस समय कार में,
मैंने कुछ ज़्यादा ही सख्ती कर दी,
तुम्हें अकेला महसूस कराया। मुझे माफ़ कर दो।
आपको नहीं पता था।
मैंने…
मैंने तुम्हारी माँ से बात की।
-क्या वह बहुत परेशान हो रही हैं? -वह चिंतित है।
और हमने फ़ीनिक्स में एक थेरेपिस्ट को ढूंढने के बारे में बात की
जो कि घबराहट का इलाज करने में माहिर हो।
तो आप मुझे एक बिल्कुल अजनबी इंसान पर निर्भर बना रहे हो?
नहीं। मुझे…
मुझे लगा कि तुम किसी ऐसे इंसान से बात करने में सहज होगे जो…
उसने कहा कि तुम आजकल गुमसुम रहते हो।
मुझे पता है कि तुम्हारी माँ और मेरे बीच चीज़ें…
-थोड़ी… -खराब हैं?
अस्थिर हैं।
क्या उसी वजह से तुम्हें घबराहट होती है?
नहीं।
आप इसकी वजह नहीं हैं।
कोई बात नहीं है। सब ठीक है।
नहीं, ज़ाहिर है ऐसा नहीं है।
इसमें से कुछ के ज़िम्मेदार तुम भी हो।
पता है, जब भी हम बात करते हैं,
तुम मुझे अपने जीवन के बारे में कुछ नहीं बताते।
ऐसा इसलिए है क्योंकि आप कुछ जानना ही नहीं चाहते।
वह सच नहीं है।
आप सप्ताह के 100 घंटे मरीज़ों की जान बचाने में लगे रहते हैं।
हमसे 1,600 किलोमीटर दूर होने के दोषी महसूस नहीं करना चाहते।
आप बस इतना जानना चाहते हैं कि मैं ठीक हूँ।
तो मैं कह रहा हूँ मैं ठीक हूँ।
क्लीनिकल एंडोक्राइनोलॉजी
यह अजीब था।
क्या तुम कहीं और जाकर कर सकती हो?
मैं अपने मरीज़ के लिए एक बेहतर समाधान ढूंढने की कोशिश कर रहा हूँ।
तुम्हारी मरीज़ को डिस्चार्ज किया जा रहा है।
मैं एक मरते इंसान के लिए गुर्दा पाने की कोशिश कर रही हूँ।
तुम गंदी वीडियो देख रही हो।
मैं यूएनओएस के जवाब का इंतज़ार कर रही हूँ।
तुम्हें कॉल पसंद है या मैसेज?
कोई नहीं।
क्या तुम्हें सरप्राइज़ पसंद हैं या तुम्हें उनसे परेशानी होती है?
मुझे यह परेशानी भरा लग रहा है।
यह शोध है। लीया का कहना है कि हम साथ नहीं हो सकते
क्योंकि वह मेरी समस्याएँ नहीं झेल सकती क्योंकि वह स्वार्थी और ज़रूरतमंद है।
तुम सबसे स्वार्थी इंसान हो जिसे मैं जानता हूँ,
तो तुम एक अच्छा विकल्प हो।
लीया सही है। वह बहुत स्वार्थी है और उसकी बहुत ज़रूरतें हैं।
किसी ऐसे को ढूंढो जो तुम जैसे हो तुम्हें वैसे प्यार करे।
लोग हमेशा ऐसा कहते हैं, पर क्या हमें किसी ऐसे के साथ नहीं होना चाहिए
जो हमें बेहतर बनने में मदद करे?
शायद।
पर ऑटिस्टिक नहीं बनने की कोशिश करने से तुम बेहतर नहीं हो जाओगे।
मुझे दुख है कि आपको अभी भी अच्छा महसूस नहीं हो रहा है, माँ।
मुझे घर जाकर बेहतर लगेगा।
वे बेहतरीन कुकी खाकर जो तुमने मेरे लिए बनाई हैं।
आपको घर जाने की ज़रूरत नहीं है।
मैंने एक बेहतर सर्जरी की खोज की है।
आपकी दोनों अधिवृक्क ग्रंथियाँ हटाने के बजाय,
हम केवल हाइपरप्लास्टिक मेड्युलरी हिस्से को दबाकर बाहर निकाल सकते हैं,
जैसे किसी पिंपल को निकालते हैं।
आपने एक सर्जरी की "खोज" की है?
डॉ. मर्फ़ी ने एक सर्जिकल प्लान बनाया है
जिससे आपके अतिरिक्त हार्मोन बनना बंद हो सकते हैं
और साथ ही आपका अधिवृक्क भी थोड़ा काम करता रहेगा।
कितनी संभावना है यह काम करेगा?
हमें नहीं पता।
क्योंकि ऐसा पहले कभी नहीं किया गया है,
तो नतीजे का अनुमान लगाना मुश्किल है,
पर यह सुरक्षित और व्यवहारिक उपचार है।
क्या वेस मर रहा है?
हम उसकी मदद करने की हर मुमकिन कोशिश कर रहे हैं।
मैंने चुपके से उनके चार्ट को देखा जब वहाँ कोई नहीं था।
तुम जानते हो न वैसा करना अपराध है?
केवल छोटा सा अपराध।
तुम्हें वेस से बात करनी चाहिए।
हम सबने जाँच करा ली है।
मेरा मिल गया है।
मैं वेस को अपना गुर्दा दूँगा।
हमने तुम्हारे प्रस्ताव पर विस्तार से चर्चा की, मैक्स।
यह बहुत प्रशंसनीय और दयालुता भरा कदम है।
पर तुम 16 साल के हो।
ज़िंदा दाताओं को 18 साल का होना चाहिए।
मैं आज़ाद हूँ। मैं अपनी सहमति खुद दे सकता हूँ।
पर तब भी यह फ़ैसला अस्पताल को करना है कि क्या सही है और क्या गलत।
हमें नहीं लगता कि यह तुम्हारे लिए सही होगा।
मैक्स।
यह सर्जरी लेने वाले से ज़्यादा देने वाले पर भारी पड़ती है।
ऑपरेशन के बाद तुम्हारा खून निकल सकता है या संक्रमण हो सकता है।
और यह बहुत दर्दनाक होती है।
मैंने तुम लोगों से कहीं ज़्यादा परेशानियाँ झेली हैं।
मैं बर्दाश्त कर सकता हूँ।
इससे आगे चलकर समस्याएँ हो सकती हैं।
उच्च रक्तचाप, गुर्दे की विफलता,
अगर तुम्हारे दूसरे गुर्दे को कुछ हुआ,
-तुम्हारे पास विकल्प नहीं होगा। -मुझमें इतनी समझ है।
मुझे कोई समस्या नहीं है।
और इससे उबरने में लंबा समय लगता है और यह मुश्किल होती है।
तुम्हें किसी और की मदद से कपड़े पहनने और नहाना होगा
और यह ध्यान रखना होगा कि तुम अपनी दवाएँ समय से लो।
मैं लंबे समय से अच्छे से अपनी देखभाल कर रहा हूँ।
वास्तव में, मैक्स…
तुम बाल सुधार गृह में रहे हो और तुमने ड्रग्स ली हैं।
तुम अपनी देखभाल नहीं कर रहे हो।
ठीक है, मैं समझता हूँ।
मैं बेकार इंसान हूँ।
पर वेस नहीं हैं।
उन्होंने मुझे जेल से निकाला।
वह आधी रात को मुझे लेने आते थे
जब मैं नशे में होने के कारण कार नहीं चला सकता था।
उन्होंने लड़ाई के बाद मेरी देखभाल की।
वह मेरी बहन के अंतिम संस्कार में मेरे साथ थे।
अगर मैं जेल से बाहर हूँ, तो यह वेस के कारण है।
अगर मैं किसी दिन आधा भी अच्छा पिता बन सका…
अगर मैं बिल्कुल बर्बाद नहीं हूँ…
तो ऐसा इसलिए है क्योंकि वेस ने कभी मुझ पर से विश्वास नहीं खोया।
उन्हें नहीं मरना चाहिए
क्योंकि मैंने कुछ बकवास से फ़ैसले किए।
यह तुम्हारी सर्जरी है।
और इसमें हम सबका अनुभव एक समान है।
मज्जा को आंतरिक कॉर्टिकल सतह के करीब खाली करो।
ध्यान से, आवरण को मत तोड़ना।
कुछ बाहर नहीं आ रहा है।
अपनी उँगलियों का इस्तेमाल करके ग्रंथि को दबाओ।
गोल-गोल घुमाकर इसे बाहर निकालो।
मैंने बहुत सारे पिंपल निकाले हैं।
बेहतरीन।
एक हो गया, एक और बचा है।
वेस मैक्स के लिए पिता की तरह है।
अगर वह उसका असली पिता होता, हम उसे ऐसा करने देने से नहीं रोकते।
मुझे लगता है हमें करना चाहिए।
मुझे भी।
उस कमीने की बातें मुझे भा गईं।
हमने सारे खतरे बता दिए हैं।
मैक्स अपनी बात से नहीं हिला।
मैं हाँ कहता हूँ।
एक प्रशंसनीय फ़ैसले से आप सारी ज़िंदगी के पाप नहीं धो सकते।
तीन के खिलाफ़ एक वोट है।
यह कोई लोकतंत्र नहीं है।
मैं मरीज़ को बताती हूँ।
किसी और लड़के ने समस्या पैदा की?
नहीं। वे तुम्हें गर्व करने का मौका दे रहे हैं।
उन सबने जाँच कराई, यह देखने के लिए कि कोई मैच है क्या।
मैक्स का मिल गया। वह अपना गुर्दा तुम्हें देना चाहता है।
वह छोटा कमीना आश्चर्यों से भरा है।
मैं इस प्रत्यारोपण की स्वीकृति नहीं दे सकती, वेस।
मुझे माफ़ करना।
मैक्स अच्छा लड़का है।
तुम्हारे कारण, वह एक दिन बेहतरीन इंसान बनेगा।
पर, अभी के लिए, उसे वयस्कों की ज़रूरत है जो उसकी देखभाल कर सकें।
-उसकी सेहत को होने वाले खतरे… -कोई बात नहीं।
यही सही फ़ैसला है।
उन बच्चों को बचाना मेरा कर्तव्य है।
इसका उल्टा नहीं।
तुम अभी भी यूएनओएस की सूची में हो।
हम तुम्हारे परिवार से संपर्क करते रहेंगे।
हम उम्मीद नहीं छोड़ रहे हैं।
मैं चाहता हूँ कि आप
मेरी एक मदद करें।
दखल देने के लिए माफ़ी चाहती हूँ।
कोई बात नहीं।
वैसे भी, लगता नहीं कोई सुन रहा है।
तुम्हारा गुर्दा मैच नहीं हो रहा है।
उन्होंने कहा था कि मैच हो गया।
तुम्हारा खून और ऊतक ठीक थे।
पर सीरम के क्रॉसमैच से पता चला
कि तुम्हारे सेल के खिलाफ़ वेस का शरीर एंटीबॉडी बना रहा है।
उसका शरीर तुम्हारे गुर्दे को नकार देगा।
मुझे दुख है।
समझ रहा हूँ।
मैं कोई काम सही से नहीं कर सकता।
यह सच नहीं है।
तुम जो कर सकते थे, तुमने किया।
वेस को तुम पर गर्व है।
चक्कर या मितली तो नहीं आ रही है?
नहीं। सिरदर्द भी नहीं हो रहा है।
आपको बिस्तर से उतरने की कोशिश करनी चाहिए
ताकि पता चल सके कि आपके लक्षण हैं या नहीं।
-यह इसके लिए तैयार है? -अभी कार्टव्हील तो नहीं,
पर शायद बाद में।
कैसा लग रहा है?
कमरा नहीं घूम रहा है।
माँ! आप बेहतर हो गई हैं!
आराम से, मेरी बच्ची।
माँ अभी भी ठीक हो रही हैं।
मैं ठीक हूँ।
यह बिग डिपर है।
अगर तुम इन दोनों के बीच से एक सीधी लाइन खींचो,
तो यह चमकता सितारा पोलेरिस है।
हम सबके फ़ोन में कम्पास होता है।
ए, चुप रहो और सुनो। यह बात बहुत ज़रूरी है।
पोलेरिस तुम्हारे बिल्कुल उत्तर में है।
तुम अपनी नज़रें उस पर रखो, तो तुम चाहे जिस जगह पर फँस जाओ
तुम उससे बाहर निकल जाओगे।
-ठीक है। -हाँ।
वह…
जैसा लग रहा है उससे भी बुरा है।
यह बहुत बुरा है!
हम कुक तो बिल्कुल नहीं हैं!
मुझे लगता है हमें डेट पर जाना चाहिए। एक असली डेट पर।
शॉन, मैंने पहले ही मना कर दिया है।
हाँ, क्योंकि तुम्हें लगता है कुछ समस्याएँ हैं जिन्हें ठीक नहीं किया जा सकता।
पर मैं समस्याएँ सुलझाने में बहुत अच्छा हूँ।
मैंने आज एक ऐसी महिला को बचाया जिसे सब सोच रहे थे कि मैं नहीं बचा पाऊँगा।
मुझे बचाने की ज़रूरत नहीं है, शॉन।
ठीक है। मैं समझता हूँ।
मैं इसे ठीक कर सकता हूँ।
हाँ। बस तुम्हें मुझे एक मौका देना होगा।
तुम्हें मुझे कोशिश करने देनी होगी।
नहीं। मुझे कुछ करने की ज़रूरत नहीं है। तुम्हें मेरी बात सुननी होगी।
-नहीं। मेरे पास एक योजना है। -इससे मेरी ही बात सच साबित हो रही है।
मैं इसे ठीक कर सकता हूँ।
-मैं इसे ठीक कर दूँगा। -शॉन, तुम ऑटिस्टिक हो।
तुम उसे ठीक नहीं कर सकते।
तुम जो हो, वह हो।
और मैं जो हूँ, मैं हूँ।
और हम दोनों कभी एक साथ नहीं हो सकते।